
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
pentru modificarea HCL nr.470/13.09.2018 privind aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul ”Extindere iluminat public în Parcul Botanic”


                                               Motivul emiterii proiectului de hotărâre

1. Descrierea situaţiei actuale 
În prezent Parcul Botanic nu are sistem iluminat public. Iluminatul public în Parcul Botanic  are o importanţă deosebită pentru locuitorii municipiului  Timişoara din punct de vedere economic şi social. Realizarea lucrării va îmbunătăţi considerabil confortul şi siguranţa  utilizatorilor.
În vederea depunerii proiectului spre finanțare în cadrul Programului Operaţional Regional 2014-2020, Axa prioritară 3 - Sprijinirea tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea C - Iluminat Public, prin HCL nr.470/13.09.2018 a fost aprobata documentației tehnico-economice, indicatorii tehnico-economici și anexa privind descrierea sumară a investiției. 
Obiectivul general al proiectului îl reprezintă creşterea eficienţei energetice  a sistemului de iluminat public prin folosirea corpurilor de iluminat performante (cu leduri) și prin gestionarea centralizată în timp real a sistemului de iluminat public.

2. Schimbări preconizate şi rezultate aşteptate 
           Urmare a evaluarii conformitatii administrative si eligibilitatii cererii de finantare, precum si in urma evaluarii tehnice si financiare a acesteia, ADRVest a transmis solicitari de clarificari a formularului cererii de finantare, care au fost transmise de Primaria Timisoara prin intermediul aplicatiei electronice MySMIS . 
3. Concluzii. 
            Urmare a celor prezentate mai sus, considerăm oportună modificarea HCL nr.470/13.09.2018 privind aprobarea documentației tehnico-economice - faza SF,  a indicatorilor tehnico-economici  și a anexei privind descrierea sumară a investiției pentru obiectivul ”Extindere iluminat public în Parcul Botanic”, in sensul celor solicitate de catre ADRVest .

